
ՈՐՈՇՈՒՄ
	25 նոյեմբերի 2022 թվականի
	թիվ 176
	քաղ. Բիշքեկ



Արաբական Միացյալ Էմիրությունների հետ ազատ առեւտրի մասին համաձայնագիր կնքելու նպատակահարմարության վերաբերյալ հարցի ուսումնասիրության հարցերով համատեղ հետազոտական խմբի 
աշխատանքի արդյունքների մասին

Ի գիտություն ընդունելով Եվրասիական տնտեսական հանձնաժողովի խորհրդի 2022 թվականի ապրիլի 15-ի թիվ 15 կարգադրությանը համապատասխան ձեւավորված՝ Արաբական Միացյալ Էմիրությունների հետ ազատ առեւտրի մասին համաձայնագիր կնքելու նպատակահարմարության վերաբերյալ հարցի ուսումնասիրության հարցերով համատեղ հետազոտական խմբի (այսուհետ՝ համատեղ հետազոտական խումբ) ամփոփիչ զեկույցը՝ Եվրասիական տնտեսական հանձնաժողովի խորհուրդը որոշեց.
1.	Հավանություն տալ Եվրասիական տնտեսական բարձրագույն խորհրդի «Արաբական Միացյալ Էմիրությունների հետ ազատ առեւտրի մասին համաձայնագիր կնքելու վերաբերյալ բանակցություններ սկսելու մասին» որոշման նախագծին (կցվում է) եւ այն ներկայացնել Եվրասիական տնտեսական բարձրագույն խորհրդի քննարկմանը:
2.	Հավանություն տալ համատեղ հետազոտական խմբի աշխատանքի շրջանակներում նախապատրաստված՝ «Եվրասիական տնտեսական միության եւ դրա անդամ պետությունների՝ մի կողմից, եւ Արաբական Միացյալ Էմիրությունների միջեւ՝ մյուս կողմից, ազատ առեւտրի մասին» համաձայնագրի նախագծի կցվող հայեցակարգային դրույթներին։
3.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

	
	
	
	
	

	Մ. Գրիգորյան
	Ի. Պետրիշենկո
	Ս. Ժումանգարին
	Ա. Կասիմալիեւ
	Ա. Օվերչուկ

ՈՐՈՇՈՒՄ
	«	»	20	թվականի
	թիվ
	քաղ.



Արաբական Միացյալ Էմիրությունների հետ ազատ առեւտրի մասին համաձայնագիր կնքելու վերաբերյալ բանակցություններ սկսելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 7-րդ հոդվածի հիման վրա Եվրասիական տնտեսական բարձրագույն խորհուրդը որոշեց
1.	Եվրասիական տնտեսական միության անդամ պետություններին՝ Եվրասիական տնտեսական հանձնաժողովի հետ համատեղ սկսել Արաբական Միացյալ Էմիրությունների հետ ազատ առեւտրի մասին համաձայնագիր կնքելու վերաբերյալ բանակցությունները։
2.	Եվրասիական տնտեսական հանձնաժողովի խորհրդին՝ հաստատել սույն որոշման 1-ին կետում նշված բանակցություններին առնչվող դիրեկտիվները:
3.	Սույն որոշումն ուժի մեջ է մտնում դրա պաշտոնական հրապարակման օրվանից։

Եվրասիական տնտեսական բարձրագույն խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝



ՀԱՎԱՆՈՒԹՅԱՆ ԵՆ ԱՐԺԱՆԱՑԵԼ
Եվրասիական տնտեսական
հանձնաժողովի խորհրդի
2022 թվականի նոյեմբերի 25-ի 
թիվ 176 որոշմամբ

ՀԱՅԵՑԱԿԱՐԳԱՅԻՆ ԴՐՈՒՅԹՆԵՐ
Եվրասիական տնտեսական միության եւ դրա անդամ պետությունների՝ 
մի կողմից, եւ Արաբական Միացյալ Էմիրությունների միջեւ՝ մյուս կողմից, 
ազատ առեւտրի մասին համաձայնագրի նախագծի

I. Ներածություն
Սույն հայեցակարգային դրույթներն արտացոլում են «Եվրասիական տնտեսական միության եւ դրա անդամ պետությունների՝ մի կողմից, եւ Արաբական Միացյալ Էմիրությունների միջեւ՝ մյուս կողմից, ազատ առեւտրի մասին» կնքվելիք համաձայնագրի (այսուհետ համապատասխանաբար՝ կողմեր, համաձայնագիր) նախագծի ընդգրկմանն առնչվող փոխըմբռնումը։
Սույն հայեցակարգային դրույթները պարունակում են առեւտրին առնչվող այն հարցերի ցանկը, որոնք ենթակա են համաձայնագրի մեջ ներառման՝ առանց բանակցությունների ընթացքում կողմերի վերջնական դիրքորոշումների համար վնասի։ Տվյալ ցանկը սպառիչ չէ, բանակցությունների ընթացքում կողմերի համաձայնությամբ դրանում կարող են ներառվել լրացուցիչ հարցեր։



II. Նպատակները
Համաձայնագրի կնքման նպատակները պետք է լինեն նաեւ՝
կողմերի միջեւ ապրանքների ազատ առեւտրի ռեժիմի սահմանմանն ուղղված փոխշահավետ պայմանավորվածությունների ձեւավորումը.
համաձայնագրի կիրարկման եւ դրա համատեղ վարչարարության համար անհրաժեշտ արդյունավետ ընթացակարգերի մշակումը.
փոխադարձ շահ ներկայացնող՝ առեւտրատնտեսական համագործակցության հիմնական ուղղությունների համար առանձնաշնորհային այնպիսի պայմանների ստեղծումը, որոնք կարող են ներառել նաեւ ներմուծման մաքսատուրքերի դրույքաչափերի եւ ապրանքների փոխադարձ առեւտրում այլ խոչընդոտների ազատականացումը։

III. Խնդիրները
Համաձայնագրի կնքման խնդիրներն են՝
ապրանքների համար շուկայի հասանելիության ընդլայնումը, առեւտրի պարզեցումը, այդ թվում՝ սակագնային եւ ոչ սակագնային խոչընդոտների կրճատման ու վերացման միջոցով.
կողմերի միջեւ առեւտրային շրջանառության ավելացումը.
կողմերի միջեւ առեւտրատնտեսական համագործակցության զարգացումը եւ մրցունակության բարձրացման համար լրացուցիչ պայմանների ստեղծումը։

IV. Հիմնական հարցերը
Համաձայնագրի շրջանակներում կարգավորման ենթակա են հետեւյալ հարցերը՝

ապրանքների առեւտրի պարզեցումը, այդ թվում՝ շուկայի առանձնաշնորհային հասանելիության պայմանների ձեւավորումը՝ 1994 թվականի Սակագների եւ առեւտրի գլխավոր համաձայնագրի XXIV հոդվածի 8(բ) կետով սահմանված պահանջներին համապատասխան, ինչպես նաեւ առեւտրի ընթացակարգերի պարզեցումը
փոխադարձ առեւտրի մեջ առեւտրային պաշտպանության միջոցների կիրառումը (հակագնագցման, հատուկ պաշտպանական եւ փոխհատուցման միջոցներ)
ստանդարտների, տեխնիկական կանոնակարգերի եւ համապատասխանության գնահատման ընթացակարգերի, սանիտարական, անասնաբուժական եւ բուսասանիտարական միջոցների կիրառումը
մաքսային համագործակցության, մտավոր սեփականության, էլեկտրոնային առեւտրի եւ պետական գնումների, մրցակցության ոլորտում եւ այլ ոլորտներում համագործակցության զարգացումը
վեճերի լուծումը, իրավական եւ «հորիզոնական» հարցերը, թափանցիկության վերաբերյալ հարցերը։

